Diari Oficial de la Generalitat Valenciana


Sumari del DOGV 4041, del 12-07-2001 (2001/6784)

Informació pública de l'alternativa tècnica del programa del sector T.1.
------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6784


Organisme emissor
:   Ajuntament de San Antonio de Benagéber

Tipus de document
:   Anunci

Informació pública de l'alternativa tècnica del programa del sector T.1. [2001/X6784]
  
La mercantil Grusan, SL, ha formulat una proposta d'alternativa tècnica de programa, l'àmbit d'actuació de la qual es desenvolupa en la zona que comprèn el sector T-1 del sòl industrial en San Antonio de Benagéber, i s'estén, doncs, a una superfície total de 46.190 m2, a la qual ha d'afegir-se'n una altra, de cabuda xifrada en 4.447 m2, constituent de la Xara Estructural de Dotacions Públiques exterior a l'àmbit esmentat i adscrita pel pla general a la seua gestió, acompanyant-hi:
  
- Pla parcial, corresponent a l'àmbit del sector T-1.
  
- Proposta de programa d'actuació integrada ajustat al pla parcial esmentat, que incorpora la memòria, resguard acreditatiu de sol·licitud de cèdula d'urbanització, avantprojecte d'urbanització amb els continguts de l'article 29.4 de la LRAU.
  
Per a la seua informació pública i aprovació conjunta amb el programa, i tot això a l'empara dels articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, a tenor de l'article 48.1.c), en relació amb l'article 46.3 de la citada llei, se sotmet la proposta de programa i altres instruments de planejament indicats a informació pública, per termini de vint dies hàbils, comptador a partir de l'endemà de la publicació d'aquest anunci en el Diari Oficial de la Generalitat Valenciana. La documentació esmentada es troba dipositada a l'Ajuntament de San Antonio de Benagéber.
  
Qualsevol persona interessada podrà personar-se a l'Ajuntament (Urbanisme) per examinar-hi l'expedient dipositat i formular, si fa el cas, al·legacions, alternatives tècniques o proposicions juridicoeconòmiques, dins del termini indicat al paràgraf anterior.
  
Alhora, durant el període de cinc dies, comptador a partir del venciment del termini anterior podran presentar-se les proposicions juridicoeconòmiques a l'alternativa tècnica presentada, per optar a l'adjudicació del programa; tret que durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució, en la quantia que es determine. En aqueix cas escaurà la pròrroga de vint dies addicionals de l'article 46.4 de la LRAU, cosa que es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
  
S'hi preveu la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i per tal que servesca de notificació, s'ha exposat la relació de la totalitat de titulars cadastrals i domicili fiscal, prèviament al tauler d'edictes de l'Ajuntament, i publicat en el Butlletí Oficial de la Província, amb el seu annex corresponent que conté la relació de titulars i la seua adreça, tot això als efectes pertinents.